Երևան-0015, Մ.Խորենացու 3, 7 19.12.2023թ.

**Որոշում թիվ 545-2023/03-Ո**

**Վարչական վարույթը վերսկսելու և վարչական տույժ նշանակելու վերաբերյալ**

ՀՀ պետական եկամուտների կոմիտեի նախագահի 1-ին տեղակալ Արտյոմ Սմբատյանս՝ քննելով «ԻՆՎԵՍԹ-ԹՈՒ» ՍՊ ընկերության /ՀՎՀՀ` 02846698/ տնօրեն Ռազմիկ Խաչատուրեանի վերաբերյալ վարչական իրավախախտման վարույթի նյութերը՝

Պարզեցի

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ԻՆՎԵՍԹ-ԹՈՒ» ՍՊ ընկերության /ՀՎՀՀ` 02846698, պետ․ գրանցման համար՝ 286.110.1196190, հասցե՝ ք․ Երևան Կենտրոն թաղամաս, Մոսկովյան փ., 20 շենք, 35-36, էլ․ հասցե՝ aram.nickoghosyan@ell.am/ տնօրեն Ռազմիկ Խաչատուրեանի /ՀԾՀ․՝ 1608750809, անձն․՝ AL0381068, տրված՝ 08․08․2023թ-ին, 046-ի կողմից, հասցե՝ ք․ Երևան, Կենտրոն թաղամաս, Արգիշտիի փ., 11/12 շենք, 14 բն./ վերաբերյալ հարուցվել է վարչական իրավախախտման վարույթ։ Մասնավորապես՝ Ռազմիկ Խաչատուրեանը չի կատարել հարկ վճարողի գույքի վրա արգելանք դնող պաշտոնատար անձի կողմից 30․08.2023թ-ին կազմված և փոստային ծառայության միջոցով 08.09.2023թ-ին հանձնված գրությամբ առաջադրված պահանջները։ Այն է՝ Ռազմիկ Խաչատուրեանը գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Փաստի կապակցությամբ 26.10.2023թ-ին հարուցվել է վարչական վարույթ և Ռազմիկ Խաչատուրեանին ծանուցվել է այդ մասին:

Վարչական իրավախախտման վերաբերյալ արձանագրության կազմմանը և նյութերի նախապատրաստմանը 31.10․2023թ-ին ժամը 11:00-ին և վարչական իրավախախտման գործի քննությանը 02․11․2023թ-ին ժամը 14:30-ին մասնակցելու նպատակով փոստային ծառայության միջոցով պատշաճ ծանուցում է ուղարկվել Ռազմիկ Խաչատուրեանին, սակայն 31․10․2023թ-ի դրությամբ ծանուցագիրը ստանալու փաստը բացակայել է, այդուհանդերձ վարչական մարմինը, նախքան վարչական ակտ ընդունելը, անհրաժեշտ է համարել նրա ներկայությունը` վարույթին առնչվող որոշ կարևոր հանգամանքներ նրանից պարզելու համար, հետևաբար 31.10.2023թ-ին կայացված «Վարչական վարույթը կասեցնելու մասին» թիվ 545-2023/03-Կ որոշմամբ վարչական վարույթը կասեցվել է։

«Վարչական վարույթը կասեցնելու մասին» 31․10․2023թ-ին կայացված թիվ 545-2023/03-Կ որոշումը և վարչական իրավախախտման վերաբերյալ արձանագրության կազմմանը և նյութերի նախապատրաստմանը 12.12․2023թ-ին ժամը 11։00-ին, ինչպես նաև վարչական իրավախախտման վերաբերյալ գործի քննությանը 19․12․2023թ-ին ժամը 09:45-ին մասնակցելու համար 27.11.2023թ-ին կազմված ծանուցագիրը 27․11․2023թ-ին Ռազմիկ Խաչատուրեանին ուղարկվել են էլեկտրոնային փոստի «aram.nickoghosyan@ell.am» հասցեին, որի միջոցով վերջինս ծանուցվել է 28.11.2023թ-ին, սակայն Ռազմիկ Խաչատուրեանը չի ներկայացել, չի ներկայացրել որևէ բացատրություն և պահանջվող տեղեկություններ, ուստի վարչական իրավախախտման վերաբերյալ 12.12.2023թ-ի թիվ 545-2023/03-Ա արձանագրությունը կազմվել է վերջինիս բացակայությամբ։

Պատշաճ ծանուցված լինելով 19.12.2023թ-ին նշանակված վարչական իրավախախտման գործի քննության վայրի և ժամանակի մասին՝ Ռազմիկ Խաչատուրեանը կամ վերջինիս ներկայացուցիչը չի ներկայացել:

ՀՀ հարկային օրենսգքրի 36-րդ հոդվածի 1-ին մասի 11-րդ կետի համաձայն՝ հարկային մարմինը (հարկային հսկողություն իրականացնող պաշտոնատար անձը) լիազորված է հարկային պարտավորությունների գանձումն ապահովելու նպատակով ՀՀ հարկային օրենսգրքով սահմանված դեպքերում և կարգով արգելանք դնել հարկ վճարողի (հարկային գործակալի) գույքի վրա.

ՀՀ հարկային օրենսգքրի 434-րդ հոդվածի 2-րդ մասի համաձայն՝ հարկ վճարողի դրամարկղում ունեցած կանխիկ դրամական միջոցների վրա արգելանք դնելու մասին որոշումը հարկ վճարողին ներկայացնելու օրը որոշումն ընդունած հարկային մարմնի պաշտոնատար անձը գույքագրում է հարկ վճարողի դրամարկղում առկա կանխիկ դրամական միջոցները և դրանք, ինչպես նաև արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող կանխիկ դրամական միջոցներն արձանագրությամբ ի պահ է հանձնում հարկ վճարողին: Հարկ վճարողի դրամարկղում առկա կանխիկ դրամական միջոցների՝ արգելանքի տակ գտնվելու ժամանակահատվածում որոշում կայացրած հարկային մարմնի պաշտոնատար անձն իրավունք ունի ցանկացած ժամանակ գույքագրելու դրամարկղում դրամական միջոցների առկայությունը, ինչպես նաև մուտքագրված և ելքագրված դրամական միջոցների շարժը, որի արդյունքներով կազմվում է արձանագրություն: Դրամարկղում կանխիկ դրամական միջոցների կամ կանխիկ դրամական միջոցների շարժի գույքագրման արձանագրության ձևը սահմանում է հարկային մարմինը, որում նշվում են գույքագրման ամսաթիվը, ժամանակահատվածը, արգելանքի տակ գտնվող դրամական միջոցների արժույթը, արժեքը, քանակը, մուտքագրված դրամական միջոցների արժեքը և դրանց ստացման աղբյուրը, ելքագրված դրամական միջոցների արժեքը և ծախսման ուղղությունները, ի պահ հանձնվող դրամական միջոցների արժույթը, արժեքը, քանակը, գույքագրման ընթացքում դրամարկղային գործառնությունների կատարման դադարեցման ժամանակահատվածը, նշում՝ արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող դրամական միջոցների արգելանքի տակ գտնվելու և ի պահ ընդունելու վերաբերյալ, գույքագրմանը մասնակցող անձանց տվյալներն ու ստորագրությունները: Նշված արձանագրությունները հարկ վճարողի դրամարկղում առկա կանխիկ դրամական միջոցների վրա արգելանք դնելու մասին որոշման անբաժանելի մասն են:

ՀՀ հարկային օրենսգրքի 435-րդ հոդվածի 2-րդ մասի համաձայն` արգելանքն իրականացնող պաշտոնատար անձն արգելանքի տակ դրված այլ գույքն ի պահ է հանձնում հարկ վճարողին, իսկ եթե հարկ վճարողը փորձում է արգելանքի տակ դրված գույքը կամ դրա առանձին բաղադրամասերը վատնել, թաքցնել, ապօրինաբար մեկ ուրիշին հանձնել, փչացնել կամ ոչնչացնել, ապա գույքի պահատվությունը հանձնվում է նման գործունեություն իրականացնող մասնագիտացված կազմակերպությանը` պահատվության պայմանագրի հիման վրա: Պահատվության հետ կապված ծախսերը կատարում է հարկ վճարողը:

«Հարկային ծառայության մասին» ՀՀ օրենքի 35-րդ հոդվածի 1-ին և 3-րդ մասերի համաձայն՝

1. Հարկային ծառայողի` իր իրավասության սահմաններում առաջադրած պահանջները պարտադիր են բոլոր պետական կառավարման և տեղական ինքնակառավարման մարմինների, հիմնարկների, կազմակերպությունների, պաշտոնատար անձանց և քաղաքացիների համար:

3. Հարկային ծառայողի պահանջները չկատարելը կամ նրա պարտականությունների կատարմանը խոչընդոտելն առաջացնում է օրենքով սահմանված պատասխանատվություն:

Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված պատասխանատվության միջոցի կիրառումը հնարավոր է հետևյալ գործողություններից որևէ մեկի դեպքում.

1) հարկային հսկողություն իրականացնող պաշտոնատար անձի օրինական պահանջները չկատարելու,

2) տնտեսավարող սուբյեկտի` հարկային հսկողություն իրականացվող տարածք նրա մուտք գործելն արգելելու,

3) հարկային հսկողության նպատակներին անմիջականորեն առնչվող փաստաթղթեր, տվյալներ և այլ տեղեկություններ նրան չտրամադրելու,

4) օրենքով սահմանված կարգով իրականացվող հարկային հսկողության ընթացքին այլ կերպ խոչընդոտելու համար:

Պետք է նշել նաև, որ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի կիրառման համար անհրաժեշտ պայման է հանդիսանում այն, որ վերոհիշյալ արարքներից թեկուզ մեկը կատարվի փաստացի իրականացվող հարկային հսկողության ընթացքում, և խոչընդոտ հանդիսանա նշված հարկային հսկողության հետագա ընթացքն ապահովելու համար:

Տվյալ դեպքում հարկ է նշել, Ռազմիկ Խաչատուրեանը պարտավոր էր ապահովել արգելադրում իրականացնող պաշտոնատար անձանց օրինական պահանջները, մասնավորապես, ներկայացնել պահանջվող փաստաթղթերը՝ դրամարկղային գիրքը և հարկ վճարողի այլ գույքակազմի վերաբերյալ տեղեկություններ:

Հիմք ընդունելով հիշյալ իրավակարգավորումները, համադրելով դրանք գործում առկա փաստական հանգամանքների հետ, պետք է նշել, որ Ռազմիկ Խաչատուրեանը խոչընդոտել է հարկային հսկողություն իրականացնող պաշտոնատար անձանց ծառայողական պարտականությունների կատարմանը, հետևաբար Ռազմիկ Խաչատուրեանի արարքում առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված իրավախախտման դեպքը:

Վարույթն իրականացնողը հարկ է համարում նշել նաև, որ տվյալ դեպքում բացակայում են իրավախախտում կատարած անձի կողմից իրավախախտման վնասակար հետևանքները կանխելու և (կամ) վերացնելու ուղղությամբ միջոցներ ձեռնարկված լինելու հանգամանքները, և բացակայում են իրավախախտումը կատարած անձի պատասխանատվությունը մեղմացնող հանգամանքները: Նշվածից ելնելով, վարույթն իրականացնող մարմինը գտնում է, որ իրավախախտում կատարած անձի նկատմամբ նախազգուշացում վարչական պատասխանատվության միջոցի կիրառման հիմքերը բացակայում են:

ՀՀ պետական եկամուտների կոմիտեի նախագահի տեղակալ Արթուր Մանուկյանի կողմից 26.09.2022թ-ին կայացված թիվ 137-2022/03-Ն որոշմամբ «ԻՆՎԵՍԹ-ԹՈՒ» ՍՊ ընկերության /ՀՎՀՀ` 02846698/ տնօրեն Ռազմիկ Խաչատուրեանի /ՀԾՀ․՝ 1608750809, անձն․՝ AL0381068, տրված՝ 08․08․2023թ-ին, 046-ի կողմից/ նկատմամբ Վարչական իրավախախտումների վերաբերյալ ՀՀ օրենսգրքի 182.6 հոդվածի 1-ին մասի համաձայն կիրառվել է վարչական տույժ՝ նախազգուշացում։

26.09.2022թ-ի թիվ 137-2022/03-Ն որոշումը «ԻՆՎԵՍԹ-ԹՈՒ» ՍՊ ընկերության /ՀՎՀՀ` 02846698/ տնօրեն Ռազմիկ Խաչատուրեանին էլեկտրոնային փոստի միջոցով ծանուցվել է 11.11.2022թ-ին։

ՀՀ պետական եկամուտների կոմիտեի նախագահի տեղակալ Արթուր Մանուկյանի կողմից 23.11.2022թ-ին կայացված թիվ 194-2022/03-Ն որոշմամբ «ՕՆ ՄԱՅ ՎԵՅ» ՍՊ ընկերության /ՀՎՀՀ` 00211503/ տնօրեն Ռազմիկ Խաչատուրեանի /ՀԾՀ․՝ 1608750809, անձն․՝ AL0381068, տրված՝ 08․08․2023թ-ին, 046-ի կողմից/ նկատմամբ Վարչական իրավախախտումների վերաբերյալ ՀՀ օրենսգրքի 182.6 հոդվածի 1-ին մասի համաձայն կիրառվել է վարչական տույժ՝ նշանակելով տուգանք՝ 250.000 ՀՀ դրամի չափով։

23.11.2022թ-ի թիվ 194-2022/03-Ո որոշումը «ՕՆ ՄԱՅ ՎԵՅ» ՍՊ ընկերության /ՀՎՀՀ` 00211503/ տնօրեն Ռազմիկ Խաչատուրեանին էլեկտրոնային փոստի միջոցով ծանուցվել է 10.12.2022թ-ին։

Հաշվի առնելով այն, որ ՀՀ ՊԵԿ նախագահի տեղակալ Արթուր Մանուկյանի կողմից 26․09․2022թ-ին և 23․11․2022թ-ին վարչական իրավախախտման գործերի վերաբերյալ կայացված թիվ 137-2022/03-Ն և 194-2022/03-Ո որոշումները Ռազմիկ Խաչատուրեանի կողմից ստացվել են 11․11.2022թ-ին և 10․12․2022թ-ին, միաժամանակ, այն որ «ԻՆՎԵՍԹ-ԹՈՒ» ՍՊ ընկերության /ՀՎՀՀ` 02846698/ գույքի վրա արգելանք դնող պաշտոնատար անձի` հարկ վճարողի դրամարկղում առկա կանխիկ դրամական միջոցների գույքագրման և ի պահ հանձնման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով կազմված գրությունը տնօրեն Ռազմիկ Խաչատուրեանին փոստային ծառայության միջոցով հանձնվել է 08.09.2023թ-ին, ուստի առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածի 2-րդ մասով սահմանված` «Նույն արարքը, եթե կատարվել է կրկին կամ յուրաքանչյուր հաջորդ անգամ, վարչական տույժի միջոցներ կիրառելուց հետո` մեկ տարվա ընթացքում» դեպքը:

Հիմք ընդունելով ամբողջ վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի32-րդ հոդվածի 2-րդ մասով, 2442-րդ, 281-րդ հոդվածներով, 282-րդ հոդվածի 1-ին մասով, «Վարչարարության հիմունքների և վարչական վարույթի մասին» ՀՀ օրենքի 49-րդ հոդվածի 3-րդ մասի 2-րդ պարբերությամբ՝

ՈՐՈՇԵՑԻ

1․ Վերսկսել 31․10.2023թ-ի թիվ 545-2023/03-Կ որոշմամբ կասեցված վարչական վարույթը,

2․ Համաձայն Վարչական իրավախախտումների վերաբերյալ ՀՀ օրենսգրքի 182․6 հոդվածի 2-րդ մասի՝ Ռազմիկ Խաչատուրեանի նկատմամբ կիրառել վարչական տույժ՝ նշանակելով տուգանք 500.000 ՀՀ դրամի չափով:

ԱՐՏՅՈՄ ՍՄԲԱՏՅԱՆ



**Ծանոթություն.** **Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից։**

**Վարչական տույժ նշանակելը վարչական իրավախախտում կատարած անձին չի ազատում այն պարտականության կատարումից, որը չկատարելու համար նշանակվել էր վարչական տույժ (հոդված 40)**

**Վարչական իրավախախտման վերաբերյալ գործի որոշման դեմ գանգատ կարող է տրվել որոշումը հանձնելու /հանձնված համարվելու/ օրվանից հետո երեսուն օրվա ընթացքում: Նշված ժամկետը հարգելի պատճառներով բաց թողնելու դեպքում այդ ժամկետը կարող է վերականգնվել գանգատը քննելու համար իրավազոր մարմնի (պաշտոնատար անձի) կողմից, այն անձի դիմումով, որի նկատմամբ ընդունված է որոշումը (հոդված 288) կամ որոշումը կարող է բողոքարկվել ՀՀ վարչական դատարան՝ երկամսյա ժամկետում: Վարչական ակտի հասցեատիրոջ կողմից ներկայացված դիմումի հիման վրա, էլեկտրոնային հասցեի ներկայացման դեպքում վարչական մարմինը կարող է տրամադրել նաև սույն վարչական ակտի էլեկտրոնային բնօրինակ տարբերակը։**

**Խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում (հոդված 305, մաս 1) գանձապետական հետևյալ հաշվեհամարին. 900005240487, վճարման անդորրագրի <<նպատակ>> դաշտում պարտադիր նշելով որոշման համարը:**

**Տուգանքը նշանակելու մասին որոշումն իրավախախտում կատարած անձին հանձնելու օրվանից, իսկ տուգանքը նշանակելու մասին որոշումը բողոքարկելու դեպքում բողոքն առանց բավարարման թողնելուց հետո 15 օրվա ընթացքում տուգանքը չվճարելու դեպքում այն ենթակա է բռնագանձման օրենսդրությամբ սահմանված կարգով:**

**Ստացա որոշման պատճենը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**